Revision as of 14:53, 9 January 2013 (view source)Koert (Talk | contribs)← Older edit
Latest revision as of 13:32, 31 January 2013 (view source)Kefcom (Talk | contribs) m (meeting notes 'meeting josto aangepast' op aanvraag.) (22 intermediate revisions by 11 users not shown)Line 9: ‘n Onbenulligheid wat beheer wil neem – toortsie.com
Junie 12, 2018 Junie 11, 2018 ~ Toortsie
‘n Toestel wat einlik my moet dien, het die geneigdheid om my te wil voorskryf, en dit is my wasmasjien. Kan jy nou meer! My klerewasmasjien. Hy wil alewig ‘n sê hê in my lewe.
Kyk, dat ek regtig baie dankbaar is dat ek hom het, is nie altemit nie. Ek weet nie hoe ek sonder hom sou regkom nie. En dat hy baie gewillig is om enige tyd te werk, net wanneer ek dit van hom verwag, is ook baie waar. Eintlik mag ek nie oor hom kla nie. Maar hy wil sy sê sê, sy punt maak, nie ongesiens verbygaan nie.
Met dié wat ons so pendel, is klerewas nogals ‘n Aktiwiteit. Ek dink dit is ook so vir mense wat voldag weg van die huis af werk.
Gewoonlik het ek mos maar gewas as die masjien vol is en die weer reg is en dit buite gehang, of as dit koud en nat is, in my groot opwaskombuis op die plaas. Die veiligheidshek was my ‘tuimeldroër, daar het altyd so ‘n lekker luggie deurgetrek en dan het baie van die klere aan hangers aan die veiligheidshek gehang. Tog te mooi, so tussen die tralies.
Nou pendel ons, en ek moet altyd mooi uitwerk dat die klere betyds gewas, droog en gestryk kom voor ons al weer die pad vat. En hou ons vakansie tussenin, raak dit nog méér ‘n beplanning om die klere betyds weer skoon en reg te kry.
Die snaakste tye van die dag of nag word ‘n bondel wasgoed gewas. Kan ek dit nie buite ophang nie, word dit op die staander gehang in die uiters noue gangetjie wat lei na die piepklein waskamertjie. Mens skuur so by dit verby. Eintlik, as daar wasgoed hang, word daar nie nog verbygeloop ook nie, tensy dit regtig nodig is nie! Gou, net voor ons vertrek, word daar nog gou eers ‘n bondel gewas en in die gangetjie gehang sodat dit droog is as ons terugkom.
Dis vir my tog te vreemd as mense vir my vra of dit vandag my wasdag is. Elke dag is vir my wasdag as daar genoeg wasgoed is om die masjien vol te maak! 🙂
Nou toe, daar roep die masjien, laat ek gou die wasgoed gaan uithang, hier is juis sulke belowende wolke wat hier rondhang. Ai, sal ‘n goeie bui reën nie wonderlik wees nie, wie gee nou om vir nat wasgoed!
Posted in Dorpslewe, soos gesien deur 'n plaasjapie	pendelwasdagwasgoed
‹ PreviousIemand anders se skoene
Next ›Skryfsafari: Bordspeletjies
12 thoughts on “‘n Onbenulligheid wat beheer wil neem”
Junie 12, 2018 om 6:48 vm
Silank jy net klete aan het as jy die wasgoed gaan afhaal…
Sal probeer onthou
Junie 12, 2018 om 9:19 nm
Ha ha jy moet mooi onthou
Junie 12, 2018 om 9:46 nm
Man, soms het die dorp iets lekker nodig om oor te lag ook! 😂
Junie 12, 2018 om 11:13 vm
My ou masjien werk nou al 35 jaar lank getrou, net wanneer ek wil…geen spesiale wasdag nie. Die ou het nou die dag ‘n nuwe drom gekry en sal nou deurstoot vir nog 35 jaar!
Junie 12, 2018 om 11:27 vm
Sowaar! 35 jaar! Ek salueer hom. 😁
Junie 12, 2018 om 11:42 vm
Ja en elke dag vyf bondels gewas…groot gesin met vier kinders!
Junie 12, 2018 om 1:09 nm
Watter maak is sy? Dit moet ‘n sy wees, sy het dan so goed gehou. 😁
Junie 12, 2018 om 2:48 nm
Sy is ‘n vrou…spoedkoningin!
Junie 12, 2018 om 4:22 nm
O ja. Dit was altyd ‘n gerekende naam.
Junie 12, 2018 om 2:57 nm
Dit klink bekend…. dag in dag uit tot deur die nag gewas toe my kinders nog in die huis was. Nou is Dinsdae my was en strykdae. Kan net dink perdebytjie het ook ‘n Speed Queen, hulle is regte werkesels. 😊 Sterkte met jou gependel en wasgoed was. Wanneer treë jy nou af?
Junie 12, 2018 om 4:23 nm
Ek? Aftree? Hoe bedoel mevrou dan nou. Ek vermoed dit gaan nie gou gebeur nie.
544,559 ste persoon wat hier inloer! Baie dankie en welkom! Hoop jy loer weer in.